Incidente de Dai Hong Dan

Le incidente de Dai Hong Dan occurreva le 29 de octobre 2007, quando le nave de carga nordcorean MV Dai Hong Dan esseva attaccate e temporarimente capturate per piratas somali in le mar prope Somalia. Le proxime die, le equipage del nave subjugava le piratas con le appoio de un nave naval statounitese.

 Sequestro 
Le incidente occurreva circa 70 milias (110 km) a nord-est del capital somalian, Mogadiscio. Un gruppo de piratas somalian abordava e capturava le nave de cargo nordcorean Dai Hong Dan. Secundo fontes nordcorean, le nave habeva debarcate lor carga in le capital somalian quando sept piratas armate (disguisate como guardias) abordate le nave, capturante le ponte e detenente le 22 marineros del equipage in le sala de governamento e un camera de machinas. Postea illes fortia le nave a partir e demandava un rescate de USD$15,000.

 Ribellion 
Le sequente die, in responsa al signal de detresse del nave, le destructor american USS James E. Williams se approximava al nave e deployava un helicoptero SH-60B e un equipa VBSS (Visita, Abordo, Inspection, e Seizura) pro securar le sito. In interim, le marineros nordcorean se rebellava contra lor captivatores e prendeva alcun armas. Un longe conflicto armate inter le marineros e le piratas resultava in le victoria del marineros.

Duo piratas esset occidite in le engagemento, e le alteres esseva capturate (tres habeva ferites). Del sex marineros corean ferite, tres necessitava tractamento medicinale, que esseva provide per personal medical american.

 Consequenties 
Le pressa nordcorean publicava un declaration sin precedentes de gratitudine verso le Statos Unite pro lor adjuta, emphasizante le collaboration ben succedite inter le Statos Unite e Corea del Nord durante le incidentia.